## El secretari autonòmic d’Habitatge aposta per la col·laboració amb els col·legis d’advocats per a impulsar una nova legislació d’habitatge que garantisca la seguretat jurídica

*** Sebastián Fernández ha participat en la inauguració del curs d'especialització jurídica en matèria d'habitatge al Col·legi d'Advocats d'Alacant
* Un centenar de participants presencials i més de 1.000 en 'streaming' assistixen a la primera sessió del curs, que finalitza el pròxim dia 30 al Col·legi d'Advocats de Castelló**

El secretari autonòmic d’Habitatge, Sebastián Fernández, ha apostat per impulsar la col·laboració amb els col·legis d’advocats per a desenvolupar una nova legislació d’habitatge de la Comunitat Valenciana que garantisca “el rigor tècnic i la seguretat jurídica”, durant l’obertura del curs d’especialització jurídica en matèria d’habitatge.

D’esta manera s’ha pronunciat Sebastián Fernández en l’obertura del curs esmentat, en la qual també ha participat el degà del Col·legi d’Advocats d’Alacant, Fernando Candela, que ha comptat amb més 100 assistents de manera presencial i 1.000 inscrits mitjançant modalitat telemàtica.

A més, Sebastián Fernández ha assenyalat la necessitat de formar els lletrats sobre assessorament i mediació social en matèria d’habitatge en els diversos col·legis d’advocats de la Comunitat Valenciana.

La Vicepresidència Segona i Conselleria de Serveis Socials, Igualtat i Habitatge col·labora amb el Consell Valencià de Col·legis d’Advocats a través d’un conveni de col·laboració, l’objecte del qual és promoure la formació de les persones lletrades adscrites o que puguen adscriure’s al torn d’ofici dels diversos col·legis d’advocats de la Comunitat Valenciana, i en particular aquelles que participen en les oficines d’assessorament i assistència jurídica a través del programa Justiprop, per a millorar la defensa de la ciutadania i millorar la qualitat de la prestació dels serveis.

Fecha: 16/11/2023